Legal Document

Category: 84

Text:
17. ΑΠΟΦΑΣΙΣ ΥΠΟΥΡΓΟΥ ΕΜΠΟΡΙΟΥ Αριθ. 159982 της 21 Φεβρ./6 Μαρτ.  1974 (ΦΕΚ Β΄ 269) Περί σημάνσεως χαρτοκιβωτίων εξαγομένης εις την αλλοδαπήν σταφίδος. Έχοντες υπ’ όψει: α)Τας διατάξεις του  υπ’ αριθ. 3070/1954 Ν.Δ/τος «περί οργανώσεως των Υπηρεσιών του Υπουργείου Εμπορίου». β)Το υπ’ αριθ. 866/1960 Β.Δ/μα «περί Οργανισμού του Υπουργείου Εμπορίου». γ)Τας διατάξεις του υπ’ αριθ. 175/1973 Ν.Δ/τος «περί Υπουργικού Συμβουλίου και Υπουργείων», ως τούτο ετροποποιήθη δια του υπ’ αριθ. 267/1974 Ν.Δ/τος. δ)Τας διατάξεις του υπ’ αριθ. 396/1973 Π.Δ/τος «περί θέσεως εν ισχύϊ των διατάξεων του υπ’ αριθ. 175/1973 Ν.Δ/τος ως τούτο ετροποποιήθη. ε)Τας διατάξεις του υπ’ αριθ. 3957/59 Ν.Δ/τος «περί εισαγωγής εν Ελλάδι του Διεθνούς Συστήματος μέτρων και σταθμών». ς)Την υπ’ αριθ. 9334/263/1959 απόφασιν ημών «περί καθορισμού υλικού και σχήματος νέων μέτρων και σταθμών». ζ)Το υπ’ αριθ. 427/75/32 έγγραφον της Δ/νσεως Εξαγωγικού Εμπορίου, αποφασίζομεν: Εγκρίνομεν όπως επί των χαρτοκιβωτίων της προς εξαγωγήν προοριζομένης σταφίδος αναγράφηται η ένδειξις του περιεχομένου εν αυτοίς καθαρού βάρους εις χιλιόγραμμα αλλά και προαιρετικώς εις λίμπρας. Ωσαύτως επιτρέπομεν κατ’ εξαίρεσιν των διατάξεων του Ν.Δ. 3957/1959 (τόμ. 5 σελ. 76,21), την χρησιμοποίησιν υπό των βιομηχανιών συσκευασίας της προς την αλλοδαπήν εξαγομένης σταφίδος, σταθμών μιας λίμπρας καθώς και πολλαπλασίων ή υποπολλαπλασίων αυτής, προς ζύγισιν της εις πακέττα συσκευαζομένης ως άνω σταφίδος. Η ούτω συσκευαζομένη σταφίς δεν δύναται να κυκλοφορή εις το εσωτερικόν της Χώρας. Η παρούσα δημοσιευθήτω δια της Εφημερίδος της Κυβερνήσεως. Σελ. 246,82(δ) Τεύχος 716 - Σελ. 30 11.Ε.ζ.17 Εξαγωγή σταφίδας Εξαγωγή σταφίδας 11.Ε.ζ.18